CELEX: 32014D0843
Language: hu
Date: 2014-11-26 00:00:00
Title: 2014/843/EU, Euratom: A Bizottság végrehajtási határozata ( 2014. november 26. ) a héasajátforrás-alap kiszámítása céljából bizonyos közelítő becslések alkalmazásának az Egyesült Királyság számára való engedélyezéséről szóló 2013/747/EU, Euratom végrehajtási határozat módosításáról (az értesítés a C(2014) 8924. számú dokumentummal történt)

28.11.2014   
            
            
               HU
            
            
               Az Európai Unió Hivatalos Lapja
            
            
               L 343/31
            
         A BIZOTTSÁG VÉGREHAJTÁSI HATÁROZATA
   (2014. november 26.)
   a héasajátforrás-alap kiszámítása céljából bizonyos közelítő becslések alkalmazásának az Egyesült Királyság számára való engedélyezéséről szóló 2013/747/EU, Euratom végrehajtási határozat módosításáról
   
      
         (az értesítés a C(2014) 8924. számú dokumentummal történt)
      
   
   (Csak az angol nyelvű szöveg hiteles)
   
      (2014/843/EU, Euratom)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Atomenergia-közösséget létrehozó szerződésre,
   tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének második francia bekezdésére,
   a saját forrásokkal foglalkozó tanácsadó bizottsággal folytatott konzultációt követően,
   mivel:
   
               (1)
            
            
               A 2006/112/EK tanácsi irányelv (2) 371. cikke alapján az Egyesült Királyság továbbra is mentesítheti az irányelv B. részének X. mellékletében említett ügyleteket, amennyiben 1978. január 1-jén mentesítette azokat; a fenti ügyleteket figyelembe kell venni a héa-sajátforrások alapjának meghatározásához.
            
         
               (2)
            
            
               A Bizottság által a héa-sajátforrásra irányuló ellenőrzések egyszerűsítéséről írt, 2014. február 4-i levélre küldött, 2014. április 22-i válaszában (3) az Egyesült Királyság engedélyt kért a Bizottságtól, hogy a 2014–2020 közötti pénzügyi évek tekintetében a 2006/112/EK irányelv X. melléklete B. részének 7) és 9) pontjában említett ügyletek héa-sajátforrás alapjának kiszámításához a köztes alap rögzített százalékait alkalmazza. Az Egyesült Királyság bizonyította, hogy a százalékos arány az évek során stabil maradt, ezért a Bizottságnak – levelével összhangban – engedélyeznie kell, hogy az Egyesült Királyság rögzített százalékokat alkalmazzon a héa-sajátforrás alapjának kiszámításához.
            
         
               (3)
            
            
               Az átláthatóság és a jogbiztonság érdekében helyénvaló korlátozni az engedély alkalmazhatóságának időtartamát.
            
         
               (4)
            
            
               Ezért a 2013/747/EU, Euratom bizottsági végrehajtási határozat (4) szövegét ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2013/747/EU, Euratom végrehajtási határozat a következőképpen módosul:
   
               1.
            
            
               Az 1. cikk helyébe a következő szöveg lép:
               „1. cikk
               A héasajátforrás-alap kiszámítása céljából az Egyesült Királyság számára 2013. január 1-jétőldecember 31-ig engedélyezett, hogy a 2006/112/EK irányelv X. mellékletének B. részében említett következő ügyleti kategóriák esetében közelítő becsléseket alkalmazzon:
               
                            
                        
                        
                           Építési telkek értékesítése (9) pont).”
                        
                     
         
               2.
            
            
               A határozat az 1. cikk utána a következő 1a. és 1b. cikkel egészül ki:
               „1a. cikk
               A héa-sajátforrások alapjának 2014. január 1. és 2020. december 31. között történő kiszámítása céljából az Egyesült Királyság a köztes alap 0,01 %-át alkalmazhatja a 2006/112/EK irányelv X. melléklete B. részének 7) pontjában említett ügyletek (kórházak) tekintetében.
               1b. cikk
               A héa-sajátforrások alapjának 2014. január 1. és 2020. december 31. között történő kiszámítása céljából az Egyesült Királyság a köztes alap 0,004 %-át alkalmazhatja a 2006/112/EK irányelv X. melléklete B. részének 9) pontjában említett ügyletek (épületek és építési telkek) tekintetében.”
            
         
               3.
            
            
               A 2. cikket el kell hagyni.
            
         2. cikk
   Ennek a határozatnak Nagy-Britannia és Észak-Írország Egyesült Királysága a címzettje.
   
      Kelt Brüsszelben, 2014. november 26-án.
      
         
            a Bizottság részéről
         
         Kristalina GEORGIEVA
         
            alelnök
         
      
   
   
      (1)  HL L 155., 1989.6.7., 9. o.
   
   
      (2)  A Tanács 2006. november 28-i 2006/112/EK irányelve a közös hozzáadottértékadó-rendszerről (HL L 347., 2006.12.11., 1. o.).
   
      (3)  Ares(2014) 261136.
   
      (4)  A Bizottság 2013. december 10-i 2013/747/EU, Euratom végrehajtási határozata a héasajátforrás-alap kiszámítása céljából bizonyos közelítő becslések alkalmazásának az Egyesült Királyság számára való engedélyezéséről (HL L 333., 2013.12.12., 79. o.)